Tämä vaikeuttaa lukioiden vertailua - Kotimaa - Uutiset - MTV.fi
Julkaistu 02.12.2013 08:30
Esimerkiksi STT:n lukiovertailussa lukiolaisten lähtötasoa mitataan peruskoulun päättötodistusten keskiarvoilla, joista lasketaan koulukohtaiset keskiarvot. Mukaan otetaan koko vuosiluokka, joka koulussa tiettynä vuonna aloittaa. Tätä lähtötasoa verrataan siihen, miten sama vuosiluokka kolme vuotta myöhemmin menestyy ylioppilaskokeissa.Välillä lukiovertailussa menestyy kouluja, joissa reputtaneita on paljon. Esimerkiksi tänä vuonna viidenneksi sijoittuneessa Sibbo Gymnasiumissa reputtajia oli 17 prosenttia kirjoittajista ja kymmenenneksi sijoittuneessa Helsinge Gymnasiumissa noin 23 prosenttia. Keskeyttäneiden määriä ei edes tilastoida koulukohtaisesti.Jos moni reputtaa tai keskeyttää, ylioppilaaksi kirjoittaa olennaisesti erilainen ryhmä nuoria kuin se, jonka lähtötasoon ylioppilasarvosanoja verrataan. Reputtaneiden ja keskeyttäneiden joukossa saattaa olla juuri niitä nuoria, joiden peruskoulun päättötodistusten arvosanat olivat heikot. Tällöin koulun sijoitus lukiovertailussa saattaa jopa parantua reputtamisten ja keskeyttämisten ansiosta, vaikka ne eivät tietenkään kerro hyvää lukion laadusta
Yo-kokeiden reputuksissa isoja eroja lukioittain
Tukikummit on auttanut 1 400:ta lasta ja nuorta